Clara Ng

Clara Ng kalabân nyama ghenna' Clara Regina Juana lahèr tangghâl 28 Juli 1973. Nyama akhèrra èkoca'aghi [ŋ̍]. Salèrana panèka pangarang Indonèsia sè èkennal mènangka pangarang fiksi dhibâsa bân buku na'-kana'.Setiawan, Adib Rifqi (2019, October 8). "Biografi Clara Ng Perempuan Penulis Asal Indonesia". PsyArXiv. doi:https://doi.org/10.31234/osf.io/yk8sx. ; ;

Novèl partamana, Tujuh Musim Setahun (2002) burung è pasaran, tapè triologina saellana ghânèka, Indiana Chronicle sukses. Sejjhâk ghânèka, salèrana makalowar pan-bârâmpan novèl bân pan-bârâmpan carèta pènde' (tamaso' sèttong antologi), 21 buku ana', bân pan-bârâmpan kolèksi carèta dhungnging.

Ng nolès è bâkto luwangnga è romana. Topik-topigghâ bhidhâ, mètorot ka gènrè sè ètolès. Karya sè orientasina dhibâsa serrèng anḍi' hubungan sareng kalompo' minoritas, tor buku ana' tojjhuwânna ghâbây ngajhâri nèser (èmpati). Tello' buku ana' sè ètolès salèrana mennang Pangarghâ'ân Adhikarya ḍâri Ikatan Panerbit Indonèsia bân kalompo' LGBT Indonèsia mojhi novèlla Gerhana Kembar (2007) polana ta' semma' bân stèrèotip-bhâ."Apa yang membuatmu tertawa hari ini?". Quora. https://id.quora.com/Apa-yang-membuatmu-tertawa-hari-ini/answer/Aulia-Syarifa Èaksès tangghâl 18-01-2026

 Biografi 

 Kaoḍi'ân Awwâl 
Ng lahèr è Jakarta tangghâl 28 Juli 1973 kalabân nyama Clara Regina Juana bân neptep è  Kemayoran. Salèrana molaè maca sejjhâk ghi' kènè'. Bâḍâ jhughân sè nyebbhut salèrana ampon maca tarjemah The Adventures of Tintin bâkto TK."Clara Ng: Menulis Itu Seperti Jalan Pedang". Tempo (dâlem bhâsa Indonesia). 30 August 2010. Èarsipaghi ḍâri vèrsi aslina tangghâl 2012-03-25. Èaksès tangghâl 18-01-2026 Salèrana lèbur carèta dhungnging Hans Christian Andersen Putri Salju, sè apangaro paghi'.Malik, Candra (11 July 2010). "My Jakarta: Clara Ng, Writer". Jakarta Globe. Èarsipaghi ḍâri vèrsi aslina tangghâl 2012-03-25. Èaksès tangghâl 18-01-2026 Sejjhâk aomor bellâsân taon, salèrana ampon maca carèta kalabân topik dhibâsa karyana Mira W. Ng asakola è SD Budi Mulia sejjhâk 1979 kantos 1986, lanjut ka SMP Van Lith kantos 1989. Tor, Ng ajhâr dhibi' ḍâ'remma nolès krèatif bân aghâbây tolèsan è SMP-SMA. Salèrana mamarè pendidikan è SMA Bunda Hati Kudus, tammat taon 1992. Bâkto è SMA, salèrana molaè lèbur ka isu-isu sosial, akadhi diskriminasi ka katoronan Tionghoa, LGBT, bân bâbinè'.

Saellana SMA, Ng èntar ka Amèrika Serikat ghâbây kuliyah è Univèrsitas Dominican Ohio è Columbus, Ohio, tapè salèrana èyallè ka Univèrsitas Ohio.Ng, Clara (25 May 2007). "Press Biography". Clara Ng Official Website (dâlem bhâsa Indonesia). Èarsipaghi ḍâri vèrsi aslina tangghâl 2012-03-25.  Èaksès tangghâl 18-01-2026 Salèrana mamarè kalabân ollè gellar sarjana ḍâlem bidang komunikasi interpersonal taon 1997. Bâkto è AS, salèrana maca pan-bârâmpan buku ana'; ka'dinto sè aberri' pangaro ka tolèsan-tolèsanna. Saellana lulus, salèrana alako è AS sataon sabelluna abâli ka Indonèsia taon 1998. Lastarè abâli ka Indonèsia, salèrana sempet alako dhâddhi manajer sombher daya manossa è perusahaan palayaran Hanjin tello taon abiddhâ. Salèrana pas ambu saellana ḍuwâ' kalè kaèlangan calon bhâji'na, partamana bâkto nganḍung pètto' bulân bân sè kaḍuwâ' bâkto nganḍung petto' mingguFitrianto, Dahono; Indriasari, Lusiana (12 July 2010). "Ibu Rumah Tangga dalam Industri Kreatif". Kompas (dâlem bhâsa Indonesia). Èarsipaghi ḍâri vèrsi aslina tangghâl 2012-03-25. Èaksès tangghâl 18-01-2026 Saellana bânnya' nengneng è roma, salèrana pas molaè nolès.

 Sombher